Irakilaispakolainen väitti kärsivänsä "seksuaalisesta hätätilanteesta".

Rikos tapahtui uimahallissa Wienissä joulukuussa 2015. WIKIMEDIA COMMONS

20-vuotias Amir A. raiskasi väkivaltaisesti 10-vuotiaan pojan uimahallissa Wienissä viime vuoden joulukuussa.

Hän sai kuuden vuoden vankeustuomion, jota on nyt kovennettu.

Raiskaajan lakimiehet valittivat tuomiosta perustellen, ettei ensimmäisessä oikeudenkäynnissä vedenpitävästi osoitettu, ymmärsikö tekijä, että poika sanoi " ei " . Tuomioistuin ei valitusta hyväksynyt, koska 10-vuotias lapsi ei mitenkään voi antaa lupaa seksille.

Uhri sai järkyttävät vammat, ja tekijä selitti heti teon jälkeen kärsineensä " seksuaalisesta hätätilanteesta " .

Irakista syyskuussa 2015 Itävaltaan saapunut Amir A. oli Wienissä Theresienbad-uimahallissa osana integroitumisohjelmaansa. Hän houkutteli uhrinsa wc:seen, lukitsi oven ja raiskasi pojan.

Järkyttynyt lapsi hälytti tapahtuneen jälkeen uimavalvojan, ja raiskaaja saatiin kiinni. Tekijä oli mennyt tekonsa jälkeen kylmänrauhallisesti uimaan ja oli altaassa, kun poliisi saapui pidättämään hänet. Lapsi jouduttiin toimittamaan sairaalaan saamaan hoitoa pahoihin vammoihinsa.

10-vuotias poika nimeltä Goran kärsii yhä posttraumaattisesta stressihäiriöstä tapahtuneen vuoksi.

Tekijä tunnusti aluksi raiskauksen ja sanoi tienneensä sen olevan väärin mutta että teki sen silti, koska kyseessä oli " seksuaalinen hätätilanne " , sillä hän ei ollut harrastanut seksiä neljään kuukauteen. Myöhemmin lakimiehet muuttivat tarinan sellaiseksi, että heidän päämiehensä ei tiennyt, oliko uhri antanut luvan teolle vai ei.

Poliisi kysyi kuulustelujen aikana Amirilta, eikö seksi lapsen kanssa ole myös Irakissa kiellettyä, mihin tämä oli vastannut:

- Sellainen on kiellettyä jokaisessa maailman maassa.

Kovennettu tuomio on seitsemän vuotta vankeutta. Uhrille määrättiin korvattavaksi 5 000 euroa.

Lähteet: Daily Mail, Heute